Pomeraniako badia

Pomeraniako badia (; ; ) Baltikoaren hego-mendebaldean, Alemania eta Polonia artean, dagoen badia da.

Hegoaldean Usedom eta Wolin uharteek Szczecingo aintziratik eta Oder ibaiaren ahotik bereizten dute. Oderren hiru adarrek, Dziwna, Świna eta Peenek, itsas aintzira eta badia lotzen dituzte. Mendebaldeko muga Alemaniako Rügen uharteko Arkona lurmuturra da, eta ekialdekoa Gaskiko itsasargia (Kołobrzegetik ekialdera, Polonia).

Gehienezko sakonera 20 metrokoa da eta gatz maila ‰8koa. Itsasontzi trafiko handiko lekua denez gero, ubide nabigagarri artifizial batek Szczecingo kaia itsasoarekin lotzen du, Oder ibaia, Szczecin itsas aintzira eta Świnan zehar.

Pomeraniako badiako portu garrantzitsuenak Poloniako Szczecin (Szczecingo aintziran kokatua), Świnoujście, Kołobrzeg eta Dziwnów, eta Alemaniako Usedom (hau ere Szczecingo aintziran dagoena) eta Wolgast dira.

 Erreferentziak 

 Artikulu hau idazteko Ingelesezko Wikipediako Bay of Pomerania artikuluko informazioa erabili da.

 Kanpo estekak 

Kategoria:Poloniako geografia
Kategoria:Alemaniako badiak
Kategoria:Baltikoa
Kategoria:Alemania-Polonia muga